Plaza

Iste articlo ye sobre o espacio urbán. Se veiga Plataforma Lochistica de Zaragoza, ta o poligono industrial de Zaragoza. Una plaza (d'o latín < PLATEA) ye un espacio ubierto en a intersección de dos u mas carreras. Muitas vegatas ye un espacio de reunión u celebración. Trobamos ista parola en muitos idiomas: place en francés, plaza en castellano, piazza en italiano, plaza en l'anglés d'os Estaus Unius. Tamién puet estar una plaza de toros. As plazas s'orichinan en l'agora griega y heredan d'ella o sentito de puesto de reunión ta la vida publica. Por ixo a sobén o mercato itinerant se fa en a plaza y se deixa un espacio debant d'as casas d'a villa. As plazas son presents en diferents culturas, dende a europea dica la chinesa u a precolombina. Tipos de plazas Seguntes a forma, a plaza puet estar cuadrangular, como a Plaza Roya de Moscú; irregular, com as plazas medievals; eliptica, propia d'o barroco italiano; circular, como Picadilly Circus; semicircular u alargata. Segustes si son rodiatas d'edificios por toz os costatos u predomina o espacio vueito, as plazas son zarratas u ubiertas. Plazas famosas Plaza d'o Pilar (Zaragoza). Plaça de Catalunya (Barcelona). Trafalgar Square (Londres). Plaza de Sant Per (Ciudat d'o Vaticano). Plaza Roya (Moscú). Plaza Charles-de-Gaulle (París). Times Square (Nueva York).